
Disgrifiad Swydd

ADRAN:	Canolfan Ymyrryd ac Atal yn Gynnar 

SWYDD:	Cynorthwyydd Gwaith Cymdeithasol – Canolfan Ymyrryd                                            ac Atal yn Gynnar

GRADD Y SWYDD:	GR08

YN ATEBOL I'R:		Rheolwr Tîm Canolfan Ymyrryd ac Atal yn Gynnar

DIBEN Y SWYDD:
		
Gan ddilyn gofynion Deddf Gwasanaethau Cymdeithasol a Llesiant (Cymru) (2014), byddwch yn gweithio gyda gweithwyr cymdeithasol a gweithwyr proffesiynol eraill, mewn amgylchedd amlddisgyblaethol neu dîm integredig.  Byddwch yn gweithio gydag oedolion y mae angen cymorth arnynt i gynnal eu hannibyniaeth a'u llesiant a'u helpu i gyflawni eu canlyniadau y cytunwyd arnynt, yn ogystal â chynorthwyo gofalwyr yn eu rhinwedd eu hunain.  O dan oruchwyliaeth ymarferydd cymwys priodol, efallai y byddwch yn gyfrifol am lwyth achosion cymharol fach neu'n gweithio'n uniongyrchol gyda gweithwyr cymdeithasol ar eu hachosion nhw, gan gynnal tasgau fel asesiadau, a chynllunio a threfnu gofal a chymorth, a chymorth i ofalwyr.  Byddwch yn gweithio gyda phobl mewn ffordd sy'n seiliedig ar gryfderau, sy'n canolbwyntio ar ganlyniadau, gan ganolbwyntio ar ‘yr hyn sy'n bwysig’ i bobl, eu cryfderau a'u galluoedd.

Mae'r rôl hon wedi'i lleoli yn y Ganolfan Ymyrryd ac Atal yn Gynnar sy'n darparu ymateb tymor byr a drws blaen o fewn Gofal Cymdeithasol i Oedolion.  Byddwch yn darparu gwybodaeth, cyngor, neu gymorth i bobl a'u teuluoedd a'u gofalwyr, i gynnal annibyniaeth a llesiant drwy atal a meithrin cydnerthedd. Yn aml, y rôl hon fydd y cyswllt cyntaf y mae unrhyw un wedi'i gael gyda Gofal Cymdeithasol i Oedolion, felly mae'n bwysig bod pobl yn cael y cyfle i esbonio eu sefyllfa a bod rhywun yn gwrando arnynt ac yn eu cynorthwyo mewn cyfnod sy'n aml yn gallu bod yn un anodd. 

Byddwch yn mynd ati i hyrwyddo ein ‘Model Ymarfer sy'n Seiliedig ar Gryfderau-Gweithio i Gyflawni Canlyniadau’.  

PRIF GYFRIFOLDEBAU A GWEITHGAREDDAU:

· [bookmark: _Hlk130813386]Efallai y byddwch yn dal llwyth achosion dirprwyedig yn unol â'ch sgiliau a'ch profiad ac yn gyfrifol am hyn; a rheoli a chydlynu unrhyw ofal a chymorth sy'n ofynnol o dan oruchwyliaeth ymarferydd goruchwylio cymwys addas. Efallai y byddwch yn cydweithio â gweithiwr cymdeithasol, neu staff proffesiynol eraill ar achosion penodol; gallai hyn gynnwys bod yn weithiwr a ddyrannwyd eilaidd. 
· Byddwch yn cynnal asesiadau cychwynnol, penodol o ran amser, cymesur o dan oruchwyliaeth ymarferydd cymwys, gan nodi anghenion cymwys, a threfnu gofal a chymorth, lle y bo'n briodol drwy atebion cyffredinol ac wedi'u comisiynu, gan adolygu cynlluniau gofal a chymorth, a chynlluniau cymorth i ofalwyr, yn ôl yr angen. Byddwch yn ymwybodol o asesiadau risg a'u goblygiadau yn eich gwaith achos.
· Byddwch yn gweithio ar y cyd â phobl sy'n defnyddio ein gwasanaethau, eu teulu, gofalwyr, a chefnogwyr eraill fel y bo'n briodol, i sicrhau bod y canlyniadau a amlinellwyd yn eu cynlluniau gofal a chymorth unigol yn cael eu bodloni'n briodol, gan ganolbwyntio ar ‘yr hyn sy'n bwysig’ i'r unigolyn.
· Byddwch yn gweithio mewn dull partneriaeth integredig ac amlddisgyblaethol, gan weithio gydag asiantaethau a gweithwyr proffesiynol perthnasol eraill mewn ffordd gydgysylltiedig i fynd i'r afael ag anghenion unigolion, eu teuluoedd, a'u gofalwyr, a lle y bo'n briodol cefnogwyr ac asiantaethau eraill, gan gynnwys rhannu gwybodaeth briodol yn unol â'r Rheoliad Cyffredinol ar Ddiogelu Data (GDPR), gan sicrhau bod cyfrinachedd yn cael ei gynnal lle y bo'n bosibl. 
· Byddwch yn cynorthwyo ac yn cydymffurfio â Fframweithiau Sicrhau Ansawdd a Rheoli Perfformiad y Gyfarwyddiaeth yn ogystal â gweithio o fewn Polisïau a Gweithdrefnau'r Gyfarwyddiaeth a'r Cyngor.
· Byddwch yn gwybod, yn deall, ac yn cadw at ofynion y Cod Ymarfer Proffesiynol ar gyfer Gofal Cymdeithasol, fel sy'n ofynnol gan Gofal Cymdeithasol Cymru. Mae'r Cod yn rhestr o ddatganiadau sy'n disgrifio'r safonau ymddygiad ac ymarfer proffesiynol sy'n ofynnol gan y rhai a gyflogir yn y proffesiwn gofal cymdeithasol yng Nghymru.
· Byddwch yn cadw cofnodion cyfoes ar y ffeiliau electronig, a dogfennau perthnasol fel sy'n ofynnol yn unol â chanllawiau Ymarfer Cofnodi Achosion y Gyfarwyddiaeth. 
· Byddwch yn paratoi ar gyfer goruchwyliaeth a chymryd rhan ynddi fel sy'n ofynnol gan bolisi goruchwylio'r Gyfarwyddiaeth. Yn ogystal â goruchwylio, byddwch yn paratoi arfarniadau blynyddol ac yn cymryd rhan ynddynt, gan nodi anghenion datblygu personol a hyfforddiant i gynnal gofynion cofrestru ynghyd â bod yn gyfrifol am eich perfformiad eich hun yn erbyn targedau y cytunwyd arnynt.
· Byddwch yn ymwybodol o ddyletswydd cydraddoldeb y cyngor ac yn ymrwymedig iddi wrth ddarparu gwasanaethau ymarfer a gofal a chadw at safonau'r Gymraeg, gan gymryd rhan yn y ‘cynnig rhagweithiol’. 
· Cadw at weithdrefnau Diogelu Cymru Gyfan.


DYLETSWYDDAU CYFFREDINOL

Iechyd a Diogelwch
Cyflawni'r rolau a chyfrifoldebau cyffredinol a phenodol a nodir yn y Polisi Iechyd a Diogelwch

Cyfle Cyfartal
Sicrhau bod pob gweithgaredd yn cael ei weithredu yn unol â deddfwriaeth cyfle cyfartal ac arfer gorau.

Diogelu
Mae amddiffyn plant, pobl ifanc neu oedolion mewn perygl yn un o gyfrifoldebau craidd pob cyflogai.  Dylid rhoi gwybod am unrhyw bryderon i'r Tîm Diogelu Oedolion neu'r Gwasanaeth IAA Plant o fewn MASH.



Adolygiad a Hawl i Amrywio
Mae'r Disgrifiad Swydd hwn fel yr un cyfredol a chaiff ei adolygu'n rheolaidd. Efallai y bydd gofyn i chi gyflawni tasgau eraill y gellir eu neilltuo i chi'n rhesymol, gan gynnwys gweithgareddau datblygu, sydd o fewn eich gallu a’ch gradd.

Gwiriad Cofnodion Troseddol 
Mae'r swydd hon yn ei gwneud yn ofynnol cael gwiriad cofnodion troseddol drwy'r Gwasanaeth Datgelu a Gwahardd (DBS).



Manyleb y Person
Cynorthwyydd Gwaith Cymdeithasol - Canolfan Ymyrryd                                            ac Atal yn Gynnar

Mae'r priodoleddau canlynol yn cynrychioli amrediad y sgiliau, y galluoedd a'r profiad ac ati sy'n berthnasol i'r swydd hon.  Disgwylir i'r ymgeiswyr fodloni'r priodoleddau sydd wedi'u nodi fel rhai hanfodol.
	Priodoleddau
	Gofynion
	Hanfodol
	Dull Gwerthuso / Profi

	Cymwysterau, Addysg a Hyfforddiant 
	· City and Guilds Lefel 2 Iechyd a Gofal Cymdeithasol ynghyd â: Craidd a City and Guilds Lefel 3 Iechyd a Gofal Cymdeithasol: Ymarfer (Oedolion) neu gymhwyster blaenorol NEU
	Ydy
	Cyflwyno tystysgrifau cymwysterau gwreiddiol a ffurflen gais.

	
	· Dystiolaeth o astudio i Safon Uwch/Diploma Lefel 4.
	Ydy
	

	
	· Yn barod i ymgymryd â Chymhwyster Iechyd a Gofal Cymdeithasol perthnasol ar lefel 4. 
	Ydy
	

	
	· Tystiolaeth o ddatblygiad proffesiynol parhaus.
	Ydy
	

	Gwybodaeth a Phrofiad
	· Gwybodaeth neu brofiad o weithio gyda phobl sy'n byw gyda chyflyrau amlweddog, cymhleth.
	Ydy
	Cyfweliad, ffurflen gais a phroses ddethol.

	
	· Gwybodaeth am bolisi cyfredol, arweiniad statudol a’r Gyfraith fel y mae’n cael ei chymhwyso wrth ddarparu gwasanaethau gofal cymdeithasol neu barodrwydd amlwg i ddysgu am hyn.
	Ydy
	

	
	· Profiad o weithio mewn partneriaeth â sefydliadau statudol/gwirfoddol i hyrwyddo annibyniaeth pobl sy'n defnyddio gwasanaethau.
	Ydy
	

	
	· Profiad o weithio mewn ffordd sy'n seiliedig ar gryfderau, sy'n canolbwyntio ar ganlyniadau.
	
	

	
	· Gwybodaeth am Ddeddf Gwasanaethau Cymdeithasol a Llesiant (Cymru) 2014 a deddfwriaeth berthnasol arall. 
	Ydy
	

	
	· Profiad o lunio adroddiadau a chadw cofnodion.
	
	

	
	· Gwybodaeth am weithdrefnau diogelu Cymru, neu barodrwydd i ddysgu amdanynt.
	
	

	Sgiliau a Rhinweddau Personol
	· Gallu gwneud penderfyniadau’n briodol ac yn gymwys gyda chymorth y Rheolwr Tîm, neu ymarferydd goruchwylio cymwys priodol.
	Ydy
	Cyfweliad, ffurflen gais, a phroses ddethol.

	
	· Gallu rhoi cyngor i’r cyhoedd a gweithwyr proffesiynol eraill ar faterion sy’n ymwneud â darparu gwasanaethau a/neu gymunedol.
· Gweithio yn unol â'r Cod Ymarfer Proffesiynol ar gyfer Gofal Cymdeithasol.
	Ydy



Ydy

	

	
	· Gallu gweithio'n effeithiol mewn lleoliad amlddisgyblaethol fel aelod o dîm.
	Ydy
	

	
	· Gallu blaenoriaethu’ch gwaith eich hun a chymryd cyfrifoldeb dros reoli llwyth gwaith a pherfformiad.
	Ydy
	

	
	· Sgiliau rhyngbersonol a phobl effeithiol ac yn gallu rheoli a datrys anghydfod mewn ffordd gadarnhaol.
	Ydy
	

	
	· Gallu cyfathrebu’n glir ac yn effeithiol, gyda'r gallu i gyflwyno gwybodaeth yn ysgrifenedig ac ar lafar, yn ogystal â thrwy ddefnyddio technoleg gwybodaeth.
	Ydy
	

	
	· Ymroddiad amlwg i gydraddoldeb ac arfer gwrthwahaniaethol a’r gallu i integreiddio polisïau cydraddoldeb yn arfer a chynllunio cefnogaeth.
· Mae'r gallu i gyfarch cwsmeriaid drwy gyfrwng y Gymraeg yn un o’r gofynion ar gyfer y swydd hon.
	Ydy
	




	


image1.jpeg
Bridgend County Borough Council
Cyngor Bwrdeistref Sirol Pen-y-bont ar Ogwr

..  Www.bridgend.gov.uk





